open-index/open-wikipedia-markdown huggingface dataset:
Hallgeir Grøntvedt

**Hallgeir Grøntvedt** (født 1959) er en norsk politiker (Sp) og gårdbruker fra Kråkvåg i Ørland kommune.

Han var medlem av Ørland kommunestyre 1988–2015, ordfører i Ørland kommune 1997–1999 og 2003–2015 og medlem av Sør-Trøndelag fylkesting 2003–2007.

I perioden 2019–2023, etter sammenslåingen av Trøndelagsfylkene, var Grøntvedt medlem av Trøndelag fylkesting og fylkesutvalg og leder i hovedutvalget for vei.

I 2023 ble han valgt til ordfører i Ørland kommune, som i mellomtiden hadde blitt sammenslått med Bjugn, denne gangen med støtte fra Senterpartiet, Høyre, Venstre og INP. Han ble også gjenvalgt som medlem av fylkestinget.

Hallgeir Grøntvedt er yngste sønn av gårdbruker Oddvar Hilding Grøntvedt (1915–2000) og Klara Ovedie Grøntvedt (1920–2013) i Nerigården på Kråkvåg. Han er farbror til barnebokforfatter Nina Elisabeth Grøntvedt og fetter til daglig leder og innehaver Bjørnar Grøntvedt i fiskeforedlingsbedriften Grøntvedt Pelagic.

## Forholdet til Grøntvedt-gruppen
I august 2014 ba Grøntvedt fylkesmannen vurdere hans habilitet i reguleringsplanen for Uthaug havn. Alle dokumenter ble oversendt etter at jusprofessor Jan Fridthjof Bernt hadde uttalt at Grøntvedt trolig var inhabil, ettersom Grøntvedt Pelagic på Uthaug eies av hans søskenbarn.

## Referanser



## Eksterne lenker
* 
*
Nidaros motorcycle

**Nidaros motorcycle** var en motorsykkel (eller rettere sagt: en vanlig tråsykkel påmontert en motor) produsert av Johan Peter Lefstad ved Lefstad sykkelfabrikk på slutten 1910-tallet. Den var satt sammen av deler fra Neckarsulmer Fahrradwerke i Tyskland, og ble sammenmontert på Lade i Trondheim. Motoren var en Motorsachoe på 1,5 hestekrefter med magnettenning, og var produsert av Neckarsulmer Fahrradwerke (som Lefstad Sykkelfabrikk hadde agenturet for på det tidspunktet).

## Kilder
*Norsk Tempoklubb: Norskprodusert - Andre motorsykler og scootere (avsnitt 15). Besøkt 25. mai 2015
Det islamske republikkpartiet

**Det islamske republikkpartiet** (حزب جمهوری اسلامی) var et politisk parti i Iran, grunnlagt i 1979 av Muhammed Javad Bahonar, Muhammed Beheshti, Ali Akbar Hashemi Rafsanjani, Ali Khamenei og Abdolkarim Maousavi-Ardabaili og inkluderte flere støttespillere til den islamske republikkens regjering i Iran.

Mens det islamske republikkpartiet offisielt ikke er lagt ned, ble det inaktivt i 1987. Dets siste generalsekretær var ayatollah Khamenei, den nåværende øverste leder i Iran.

## Referanser


## Eksterne lenker
*
Pjotr Svidler

**Pjotr Veniaminovitsj Svidler** (russisk: Пётр Вениаминович Свидлер), mer kjent som **Peter Svidler**, født 17. juni 1976 i Leningrad, er en russisk sjakkspiller.

Peter Svidler lærte å spille sjakk som seksåring. Han ble stormester i 1994. Han er blitt russisk mester 8 ganger (1994, 1995, 1997, 2003, 2008, 2011, 2013 og 2017).

Han uttalte seg kritisk til Russlands invasjon av Ukraina 2022 og det russiske regimet, og flyttet til Israel i oktober 2022.

## Referanser


## Eksterne lenker
* 
* 
* 15 kritiske stillinger fra Svidlers partier
Veselin Topalov

**Veselin Topalov** (født 15. mars 1975 i Ruse) er en bulgarsk sjakkspiller. Han toppet FIDEs ratingliste per september 2009 med en FIDE-rating på 2813. I 2005 vant han FIDE-verdensmesterskapet og ble dermed offisiell verdensmester, en tittel han tapte i «gjenforeningsmatchen» mot Vladimir Kramnik i 2006. I mai 2010 tapte Topalov VM-finalen mot Viswanathan Anand med sifrene 5,5-6,5.

Topalov lærte å spille sjakk av sin far da han var åtte år gammel. I 1989 vant han VM for ungdom under 14 år i Aguadilja i Puerto Rico. Han ble stormester i sjakk i 1992.

Topalov har vært kaptein på det bulgarske sjakklandslaget siden 1994. Under sjakkolympiaden i 1994 i Moskva slo han Garri Kasparov (se under), og førte Bulgaria til en fjerdeplass. Han har vunnet flere store turneringer, og under FIDEs verdensmesterskap i New Delhi i 2000 kom han til kvartfinalen.

Topalov har negativ score mot Kasparov, men har slått ham ved noen anledninger. Blant annet i det siste partiet Kasparov spilte før han la opp etter Linares-turneringen 2005, og i det følgende oppgjøret fra sjakkolympiaden 1994, da Topalov bare var 19 år gammel:

**Topalov-Kasparov, Moskva-olympiaden 1994**

1.e4 c5 2.Nf3 d6 3.d4 cxd4 4.Nxd4 Nf6 5.Nc3 a6 6.Be3 e6 7.g4 h6 8.f4 Nc6 9.Be2 e5 10.Nf5 g6 11.Ng3 exf4 12.Bxf4 Be6 13.Rf1 Rc8 14.h3 Qb6 15.Qd2 Bg7 16.Bxd6 Nxg4 17.Bxg4 Qxb2 18.e5 Nxe5 19.Rb1 Qxc3 20.Qxc3 Rxc3 21.Bxe6 fxe6 22.Rxb7 Nc4 23.Bb4 Re3+ 24.Ne2 Be5 25.Rff7 Rxh3 26.Nd4 Re3+ 27.Kf1 Re4 28.Rfe7+ Kd8 29.Nc6+ 1-0

## Store turneringsseire
* Madrid 1994, 1996, 1997
* Dos Hermanas 1996
* Amsterdam 1996
* Wien 1996
* Novgorod 1996
* Antwerpen 1997
* Monaco 2001
* Dortmund 2001
* Linares 2005 (delt førsteplass med Kasparov)
* Sofia 2005 (et poeng foran Anand)
* San Luis 2005 (1,5 poeng foran Anand og Pjotr Svidler
* Corus 2006 (delt med Anand)
* Bilbao 2008

## Referanser


## Eksterne lenker
* 
* 
* 
*  35 stillinger fra Topalovs partier
Nidarosmopeden

**Nidarosmopeden** var en moped produsert av Lefstad sykkelfabrikk fra 1956 til 1958. Mopeden hadde en ZUNDAPP 255-motor fra Raufoss. De andre delene ble kjøpt inn fra Sverige og Tyskland. Den ble solgt igjennom egen forretning og omliggende bensinstasjoner.
Sébastien Hinault

**Sébastien Hinault** (født 11. februar 1974 i Saint-Brieuc) er en fransk, tidligere profesjonell syklist som sykler for det sveitsiske laget IAM Cycling. Han har deltatt i Tour de France fem ganger.

Hans høydepunkt i karrieren er en etappeseier på den tiende etappen av Vuelta a España 2008. I 2003 vant han en etappe i Polen rundt, og i 2004 vant han 4. etappe i Tyskland rundt. 

Sébastien Hinault er ikke i slekt med den tidligere syklisten Bernard Hinault.

## Referanser


## Eksterne lenker
*
Heide-Park

**Heide-Park** i Soltau (Niedersachsen) er med sine 850&nbsp;000 m² en av Tysklands største fornøyelsesparker, og den største i Nord-Tyskland.

Heide-Park har blant annet en kopi av Frihetsgudinnen. Denne er med sine ca. 34 meter omtrent halvparten så stor som originalen. Statuen ble avduket 4. juli 1986 til 100-årsjubileet for originalen, og nøyaktig 210 år etter undertegnelsen av den amerikanske uavhengighetserklæringen.

1. januar 2002 ble Heide-Park kjøpt opp av den britiske Tussaud-gruppen. Og ble så i 2007 i likhet med andre Tussaud-eide parker og attraksjoner kjøpt opp av Merlin Entertainment som blant annet eier Legoland, Alton Towers og London Eye.

## Hovedattraksjoner

En av parkens hovedattraksjoner er Colossos, som var verdens bratteste berg-og-dal-bane i tre frem til 4. desember 2003 (da «Balder» på svenske Liseberg ble åpnet).

### Berg-og-dal-baner

## Historikk
* 1978   Familien Tiemann åpner Heide-Park med 6 attraksjoner og et lite dyreshow.
* 1979   Første delfinforestilling
* 1993   Den sveitsiske bob-banen ble bygd
* 1998   20-årsjubileum
* 2001   Trebanen *Colossos* ble innviet
* 2002   Heide-Parks ble innlemmet i Tussauds-gruppen

## Eksterne lenker
* 
* Fanside med info og bilder
Salvatore Commesso

**Salvatore Commesso** (født 28. mars 1975 i Torre del Greco) er en italiensk tidligere syklist.

Commesso ble i 1998 profesjonell syklist for det italienske laget *Team Saeco*, som i 2005 ble omdøpt til Lampre-Caffita.

## Meritter

;1996
:Giro del Mendrisiotto

;1997
: Europeisk U23-Mester Landevei

;1998
:1. etappe, Tour du Cap

;1999
: Nasjonal Mester Landevei
:13. etappe, Tour de France

;2000
:Memorial Fabio Casartelli
:18. etappe, Tour de France

;2001
:Sammenlagt, Volta a Portugal
::3. og 9. etappe

;2002
:Trofeo Matteotti
: Nasjonal Mester Landevei
:Criterium d'Abruzzo

;2007
:Klatretrøya, Tirreno–Adriatico

;2008
:4. etappe, Luxembourg rundt

## Referanser


## Eksterne lenker
*
Sufjan Stevens

**Sufjan Stevens** (født 1975) er en amerikansk musiker, sangskriver og multiinstrumentalist med en svakhet for banjo. Hans dype lyriske sanger handler om tro, familie og, som i tilfellet med *[[Michigan (album)|Michigan]]*, hans observasjoner som innbygger i delstaten. Stevens har sagt han skal lage et album om hver delstat i USA, og har allerede gitt ut to av dem (det andre er *[[Illinois (album)|Illinois]]*).

Han ble nominert til Oscar for beste sang for låten «Mystery of Love» fra filmen *[[Call Me by Your Name]]*.

## Karriere
Sufjan Stevens begynte sin musikalske karriere som medlem av Marzuki, et folk-rock-band fra Holland, Michigan. Han spilte også forskjellige instrumenter for The Danielson Famile. Mens han gikk på college så skrev og spilte han inn sitt første soloalbum, *[[A Sun Came]]*, som han ga ut på sitt eget plateselskap Asthmatic Kitty Records. Senere flyttet han til New York, hvor han gikk på New School for Social Research.

Mens han var i New York komponerte og spilte han inn sitt andre album, *[[Enjoy Your Rabbit]]*, basert på dyrene i de kinesiske himmeltegnene. Albumet nærmet seg elektronika. 

Etter det fulgte et album med sanger og instrumentaler inspirert av hjemstaten Michigan. Albumet *[[Michigan (album)|Michigan]]* inkluderer sanger til byer som Detroit og Flint, den øvre halvøya, og feriesteder som Tahquamenon Falls.

I 2004 ga han ut det kristne folk-albumet *[[Seven Swans]]* som handler om Stevens' forhold til Gud.

### De femti stater-prosjektet
Med ''Michigan'' erklærte Stevens at han aktet å lage et album for hver av USAs femti stater, selv om han i intervjuer vakler mellom fullstendig oppriktighet og latterliggjørelse av seg selv når han snakker om det.

I 2005 kom *[[Illinois (album)|Illinois]]*, og han har sagt at de neste prosjektene er Oregon og Rhode Island. Stevens har senere gått tilbake på ideen om å lage ett album per stat og kalt det latterlig.

Amerikansk geografi og historie er likevel sentrale tema i musikken og  *[[The BQE]]* kan uoffisielt anses å være Sufjans album for New York og *[[Carrie & Lowell]]* å være for Oregon.

## Diskografi
* 2000: *[[A Sun Came]]* 
* 2001: *[[Enjoy Your Rabbit]]*
* 2003: *[[Michigan (album)|Michigan]]* &ndash; Også kjent som *Greetings from Michigan: The Great Lake State*.
* 2004: *[[Seven Swans]]*
* 2005: *[[Illinois (album)|Illinois]]* &ndash; Også kjent som *Come on Feel the Illinoise*.
* 2006: *[[The Avalanche]]*
* 2006: *[[Songs for Christmas]]*
* 2009: *[[The BQE]]*
* 2010: *[[All Delighted People EP]]*
* 2010: *[[The Age of Adz]]
* 2012: *Silver & Gold*
* 2015: *Carrie & Lowell*
* 2017: *Planetarium*
* 2017: *The Greatest Gift*
* 2019: *The Decalogue*
* 2020: *Aporia*
* 2020: *The Ascension*
* 2021: *Convocations*
* 2021: *A Beginner's Mind*
* 2023: *Javelin''

## Referanser


## Eksterne lenker
* 
* 
* Asthmatic Kitty - plateselskap
* Sounds Familyre – plateselskap
*
Arild Stubhaug

** Arild Stubhaug** (født 1948) er en norsk forfatter og dikter, særlig kjent for sine biografier over fremtredende matematikere. Han har skrevet biografier Niels Henrik Abel, Sophus Lie, Gösta Mittag-Leffler, Jacob Aall, Conrad Nicolai Schwach og Stein Rokkan. Han har også utgitt diktsamlinger. 

## Bakgrunn og utdannelse
Stubhaug vokste opp på Fitjar. Han er cand.mag. fra Universitetet i Bergen med fagene matematikk, litteraturvitenskap og religionshistorie.

## Forfatterskap
Han debuterte som forfatter i 1970 med diktsamlingen *Utkantane*. I 1996 utgav Stubhaug biografien *Et foranskutt lyn* om Niels Henrik Abel. Den ble tildelt Brageprisen og er oversatt til flere språk som engelsk, tysk, fransk, japansk og kinesisk. I 2000 ble han tildelt Arthur Holmeslands pris for sakprosa, for boken *Det var mine tankers djervhet. Matematikeren [[Sophus Lie]]*.. Da han i 2004 ble utnevnt til statsstipendiat fra 2005 ble det begrunnet med, blant annet, at han hadde bidratt til å gi norsk matematikk og naturvitenskap et løft, nasjonalt og internasjonalt.

Han er gift med forfatteren Kari Bøge.

## Priser (utvalg)
* Brageprisen 1996, for *Et foranskutt lyn* (fagbok)
* Arthur Holmeslands pris for sakprosa 2000, for *Det var mine tankers djervhet. Matematikeren [[Sophus Lie]]*
* Norsk språkpris 2001
* Æresdoktor ved Universitetet i Oslo, 2. september 2002 i anledning av 200-årsjubileet for Niels Henrik Abels fødsel
* Doblougprisen 2010

* Det Norske Akademis Pris 

## Bibliografi

* 
* 
* 
* 
* 
* 
*  (dikt)
* 
* 
* 
* 
* 
* *Jacob Aall : I sin tid* 2014 ISBN 9788203294440
* *Stein Rokkan — fra periferi til sentrum* 2019 ISBN 9788241919527

## Referanser


## Kilder
*Presentasjon av Arild Stubhaug i Forfatterkatalogen på Forfattersentrums nettsider
Fieldsmedaljen

**Fieldsmedaljen** ble innstiftet av den internasjonale matematikkorganisasjonen International Mathematical Union ved den internasjonale matematikkongressen i 1924. Medaljen deles ut hvert fjerde år under IMUs internasjonale matematikkongress til fremragende matematikere under 40 år.

Prisen er oppkalt etter den kanadiske matematikeren John Charles Fields. Medaljen er av gull og har et bilde av Arkimedes.

Medaljen er omtalt flere ganger i filmen Den enestående Will Hunting om det unge matematikkgeniet.

## Prisvinnere
* 2022 (Helsingfors, Finland): Hugo Duminil-Copin, June Huh, James Maynard, Maryna Viazovska
* 2018 (Rio de Janeiro, Brasil): Caucher Birkar, Alessio Figalli, Peter Scholze, Akshay Venkatesh
* 2014 (Seoul, Sør-Korea) Artur Avila, Manjul Bhargava, Martin Hairer, Maryam Mirzakhani
* 2010 (Hyderabad, India): Elon Lindenstrauss, (Israel), Ngô Bảo Châu, (Vietnam/Frankrike), Stanislav Smirnov, (Russland), Cédric Villani, (Frankrike)
* 2006 (Madrid, Spania): Andrei Okounkov (RUS), Grigorij Perelman (RUS) (*avslo å motta prisen*), Terence Tao (Australia), Wendelin Werner (FRA)
* 2002 (Beijing, Kina): Laurent Lafforgue (FR), Vladimir Voevodskij (US)
* 1998 (Berlin, Tyskland): Richard Ewen Borcherds (GB), William Timothy  Gowers (GB), Maxim Kontsevitj (Russland), Curtis T. McMullen (US)  
* 1994 (Zürich, Sveits): Efim Isakovitj Zelmanov (Russland), Pierre-Louis Lions (FR), Jean Bourgain (Belgia), Jean-Christophe Yoccoz (FR)
* 1990 (Kyoto, Japan): Vladimir Drinfeld (USSR), Vaughan Frederick Randal Jones (New Zealand), Shigefumi Mori (Japan), Edward Witten (US)
* 1986 (Berkeley, USA): Simon Donaldson (GB), Gerd Faltings (Tyskland), Michael Freedman (US)
* 1982 (Warszawa, Polen): Alain Connes (FR), William Thurston (US), Shing-Tung Yau (Kina)
* 1978 (Vancouver, British Columbia, Canada): Pierre Deligne (Belgia), Charles Fefferman (US), Grigory Margulis (USSR), Daniel Quillen (US)
* 1974 (Helsingfors, Finland): Enrico Bombieri (IT), David Mumford (US)
* 1970 (Nice, Frankrike): Alan Baker (GB), Heisuke Hironaka (Japan), Sergej Petrovitj Novikov (USSR), John Griggs Thompson (GB)
* 1966 (Moskva, Sovjetunionen): Michael Francis Atiyah (GB), Paul Joseph Cohen (US), Alexander Grothendieck (FR), Stephen Smale (US)
* 1962 (Stockholm, Sverige): Lars Hörmander (Sverige), John Milnor (US)
* 1958 (Edinburgh, Storbritannia): Klaus Roth (GB), Rene Thom (FR)
* 1954 (Amsterdam, Nederland): Kunihiko Kodaira (Japan), Jean-Pierre Serre (FR)
* 1950 (Cambridge, Massachusetts, USA): Laurent Schwartz (FR), Atle Selberg (Norge)
* 1936 (Oslo, Norge): Lars Ahlfors (Finland), Jesse Douglas (US)

## Se også
* Abelprisen

## Eksterne lenker
*
Acta Mathematica

***Acta mathematica*** er et matematisk tidsskrift som ble grunnlagt av Gösta Mittag-Leffler i 1882 i Stockholm. Tidsskriftet utgis av Kungliga Vetenskapsakademien.

## Referanser


## Eksterne lenker
*
Erling Størmer

**Erling Størmer** (født 2. november 1937) er en norsk matematiker. Han er professor i matematikk ved Universitetet i Oslo. Størmer tok doktorgrad ved Columbia University i New York og var leder for Abelkomitéen mellom 2002 og 2006. Erling Størmer er barnebarn av Carl Størmer.

## Referanser


## Eksterne lenker
Institute for Advanced Study

**Institute for Advanced Study** (IAS) er et forskningsenter i Princeton i New Jersey i USA. Anerkjente forskere som Albert Einstein, Kurt Gödel, John von Neumann, Claus Hugo Hermann Weyl og J. Robert Oppenheimer har jobbet ved instituttet. Den norske matematikeren Atle Selberg samt terrorforsker Thomas Hegghammer er også medlemmer av IAS.

## Referanser


## Eksterne lenker
*
Valle del Cauca

**Valle del Cauca** er et departement vest i Colombia som ligger ut mot Stillehavet. Departementet grenser til nabodepartementene Risaralda, Quindío, Cauca, Tolima og Chocó. Hovedstaden ligger i Santiago de Cali. Andre byer er Buenaventura, Buga, Cartago og Palmira. Departementet ble etablert i 1909. I Valle del Cauca finner man nasjonalparkene Farallones de Cali, Tatamá og Páramo de las Hermosas. Øya Malpelo inngår som en del av departementet.

Jordbruk er en viktig næringsgren i departementet, hvor det blant annet dyrkes sukkerrør, bomull og soya i lavlandet samt kaffe oppe i fjellområdene.

## Referanser


## Eksterne lenker
* 
*  City Population Colombia
*  Alcaldía de Santiago de Cali
Vaupés

:*Denne artikkelen er om departementet Vaupés. For elva med samme navn, se [[Vaupés (elv)]].*

**Vaupés** er et departement sørøst i Colombia som grenser til Brasil, samt til nabodepartementene Amazonas, Caquetá, Guaviare og Guainía. Hovedstaden heter Mitú. Andre byer er Caruru og Taraima.

## Referanser


## Eksterne lenker
* 
* Banco de la República, faktaside om Vaupés (spansk)
Kreftregisteret

**Kreftregisteret** er et sentralt helseregister som omfatter alle personer i Norge som har eller har hatt kreft. Kreftregisteret samler inn data og utarbeider statistikk over kreftforekomsten i Norge, og har en utstrakt forskningsaktivitet. Kreftregisteret har også administrativt ansvar for de offentlige kreftscreeningprogrammene. Kreftregisteret bidrar til å avklare årsaker til og konsekvenser av helseproblemer i forbindelse med kreftsykdom.

Som en del av endringen i den sentrale helseforvaltningen, ble Kreftregisteret fra 1. januar 2024 virksomhetsoverdratt til Folkehelseinstituttet (FHI). 

## Historie
Kreftregisteret ble opprettet 17. oktober 1951, med bakgrunn i en innstilling fra den daværende Landsforeningen mot Kreft (Kreftforeningen) til Sosialdepartementet våren 1950. Alle krefttilfeller skulle meldes til Kreftregisteret fra 1. januar 1952.

Kreftregisterets database inneholder komplette nasjonale data av høy kvalitet fra 1953. Kreftregisteret er et av de eldste nasjonale kreftregistre i verden. Dette kombinert med det unike personnummersystemet vi har i Norge, gjør at Kreftregisterets materiale, også i et internasjonalt perspektiv, er særdeles godt egnet til å etablere ny viten gjennom forskning, og å spre kunnskap om kreftsykdom.

Kreftregisteret har det administrative ansvaret for de offentlige kreftscreeningprogrammene i landet, Mammografiprogrammet, Livmorhalsprogrammet og Tarmscreeningprogrammet. Screeningprogrammene har til hensikt å forebygge kreftdød ved å oppdage kreftsykdom eller forstadier til kreft så tidlig som mulig.

Kreftregisteret har også etablert egne kvalitetsregistre på kreftområdet. Disse skal bidra til å styrke kvaliteten på behandlingen av ulike kreftsykdommer.

## Organisasjon
Kreftregisteret ble fra 1. januar 2024 organisert som et eget område under Folkehelseinstituttet. Tidligere var Kreftregisteret organistert som et selvstendig Institutt under Oslo universitetssykehus, med eget styre.

Instituttet har fire avdelinger:
* Administrasjonsavdelingen
* Registerinformatikkavdelingen
* Forskningsavdelingen
* Registeravdelingen
Kreftregisteret driver også screeningprogrammer mot kreft:
* Mammografiprogrammet 
* Livmorhalsprogrammet
* Tarmscreeningprogrammet
## Lovhjemmel
Kreftregisterets virksomhet er hjemlet i helseregisterloven § 8 og kreftregisterforskriften. I henhold til forskriften er det ikke anledning til å reservere seg mot registrering i Kreftregisteret.

## Referanser




## Eksterne lenker
* 
*  Kreftregisterforskriften
*  Helseregisterloven
Asbjørn Holm

**Asbjørn Antoni Holm** (født 9. april 1921 i Alsvåg, død 4. februar 2001) var en norsk politiker (Sosialistisk Folkeparti (SF)) som var stortingsrepresentant i periodene 1961&ndash;1969 for  fra Nordland. 

Før SF ble dannet, var han lokalpolitiker for Arbeiderpartiet i Langenes og Øksnes kommuner 

## Kings Bay
I 1963 var han sammen med Finn Gustavsen sentral i Kings Bay-saken hvor de to SF-representantene valgte ikke å støtte den sittende Arbeiderparti-regjeringen. Det førte til at Einar Gerhardsens tredje regjering måtte gå, og Lyng-regjeringen overtok. Tre uker senere bidro SF til å felle også denne, og Gerhardsen kom tilbake.

## Redningsskipper
I sitt yrkesliv var Holm fisker og senere skipper på ei redningsskøyte. Han ble også distriktssekretær i Redningsselskapet.

## Eksterne lenker
*
Vichada

**Vichada** er et departement øst i Colombia som grenser til Venezuela samt til nabodepartementene Guainía, Guaviare, Meta, Casanare og Arauca. Hovedstaden heter Puerto Carreño. Andre byer er La Primavera og Santa Rosalía.

Det bor en rekke urbefolkningsgrupper i Vichada. Typarro nasjonalpark ligger i departementet.

## Referanser


## Eksterne lenker
*
Puerto Carreño

**Puerto Carreño** er hovedstad i provinsen Vichada som ligger øst i Colombia. Byen ble etablert i 1913 og ligger i møtet ved elvene Orinoco og Rio Meta. Byen ble provinshovedstad da Vichada ble egen provins i 1991. Byen har om lag 10&nbsp;000 innbyggere.

## Eksterne lenker
* Puerto Carreño, offisielle sider (spansk)
Aonio Paleario

**Aonio Paleario**, **Antonio Della Paglia** eller **Antonio Degli Pagliaricci** (født ca. 1503 i Veroli i Italia, henrettet 3. juli 1570 i Roma) var en italiensk humanist og reformator.

Han inngikk i 1520, da han reiste til Roma, i den fremstående litterære krets rundt pave Leo X. Etter *"[[Sacco di Roma]]"* dro han først til Perugia og senere til Siena, der han ble lærer.

I 1536 ble han bemerket for det didaktiske latinske diktet *De immortalitate animarum*, som var delt i tre bøker. Den første inneholder gudsbeviser, og de neste to kommer med henholdsvis teologiske og filosofiske argumenter for sjelens udødelighet.  

I 1542 ble hans traktat *Della Pienezza, sufficienza, et satisfazione della passione di Christo* (også kjent som *Libellus de morte Christi*) gjenstand for anklager om heresi, men han forsvarte seg med fremgang mot anklagene overfor inkvisisjonen. Hans karriere utviklet seg visere med professorater i Lucca og senere i Milano. Men her fornyet hans motstandere sine angrep mot ham, og i 1567 ble han formelt anklaget for heresi i Milano. Han ble stilt for retten i Roma og dømt til døden i oktober 1569. Dommen ble fullbyrdet i juli det påfølgende år.

## Referanser
Colombias departementer

**[[Colombia]]** er delt inn i 32 departementer (*departamentos*) samt et hovedstadsområde (*Distrito Capital*).
«Wind Eagle»

**«Wind Eagle»** var en norsk supertanker (ULCC) som ble bygget for rederiet Lars Krogh i 1977. I 1985 ble skipet kjøpt av John Fredriksen og byttet navn til «W Eagle». Byggingen av tankeren skjedde på det svenske verftet Kockums Varv A/B. Skipet ble til slutt vraket i 1999, under navnet «Mimosa». «Wind Eagle» er søsterskipet til «Wind Enterprise». Under navnet «W Eagle» ble den og søsterskipet angrepet under Iran-Irak-krigen og truffet av irakiske jagerfly. Skipet ble truffet ved roret av et radarsøkende missil, men unngikk betydelige skader på grunn av rorets massive bygning og plassering ved skipets akterende.

## Fakta
*IMO Nr: 7389481
*Byggeår: 1977
*Flagg: Norge (NIS)
*DVT: 357,646 (ULCC)
*Bygget av: Kockums Varv A/B., Malmö, Sverige.
*Lengde: 362.58/350.02 meter
*Bredde: 60.05 m
*Dybde: 28.33 m
*Kubikk: 442,000
*GT: 177,557
*NT: 145.097
Motortype: Alfa Laval Steam turbiner, 40000 HK, senere 32000 HK

## Navn
*Fra 1977 til 1985 «Wind Eagle»
*Fra 1985 til 1996« W Eagle»
*Fra 1996 til 1999 «Mimosa»

## Eksterne lenker
* 
*  Bilder og informasjon
«Wind Enterprise»

**«Wind Enterprise»** var en norsk supertanker (ULCC) som ble bygget for rederiet Lars Krogh i 1976, som det første av søsterskipene  «Wind Enterprise» og «Wind Eagle». I 1985 ble skipet kjøpt opp og endret navn til« W Enterprise». Året etter, i 1986 ble skipet hardt skadet i Iran-Irak-krigen. Mer eller mindre hele overbygget og broen ble sprengt vekk av en rakett fra et irakisk jagerfly. Skipet var på dette tidspunktet fullastet med olje. Etter angrepet ble skipet liggende meget dypt i vannet og måtte som søsterskipet taues bort fra fareområdet i persiabukta. Ingen skal ha blitt drept i angrepet, men flere ble alvorlig skadet. Hendelsen førte til at overbygget og skorsteinen på skipet ble konstruert på nytt i perioden 1987/88. Etter flere eier- og navnskifter fikk skipet navnet Jahre Pollux i 1995. Skipet ble vraket under navnet «San Tian» i 2003.

## Fakta
*IMO Nr: 7389479
*Byggeår: 1976
*Flagg: Norge (NIS)
*DVT: 357,400 (ULCC)
*Bygget av: Kockums Varv A/B., Malmö, Sweden
*Lengde: 362,59/350,00&nbsp;m
*Bredde: 60,05&nbsp;m
*Dybde: 28,33&nbsp;m
*Kubikk: 442&nbsp;000
*GT: 178&nbsp;573
*NT: 145&nbsp;999
Motortype: Alfa Laval Steam turbiner, 40&nbsp;000&nbsp;hk (29&nbsp;422&nbsp;kW), ombygd 1987/88 med dieselmotor, på 21&nbsp;133&nbsp;kW

## Navn
*Fra 1977 til 1985 «Wind Enterprise»
*Fra 1985 til 1986 «W Enterprise»
*Fra 1986 til 1988 «Happy Enterprise»
*Fra 1988 til 1992 «Samnanger»
*Fra 1992 til 1995 «Pollux»
*Fra 1995 til 2002 «Jahre Pollux»
*Fra 2002 til «Tian San» 2003 levert for hugging i Chittagong,Pakistan 30/7-03.Satt på land 1/9-03.

## Eksterne lenker
* 
*  Bilder og informasjon
18. etappe i Tour de France 2005

## [[Albi]] – [[Mende (Lozère)|Mende]]
***Etappe:** 18
***Dato:** 21. juli 
***Lengde:** 189 km
***Norske resultater:**
:92. Kurt-Asle Arvesen
:138. Thor Hushovd
***Gjennomsnittshastighet:** 40,85 km/t

## Info
Michael Rasmussen er sikret klatretrøya etter denne etappen, såfremt han fullfører de resterende etappene. Ingen har mulighet til å ta ham igjen i poengsammendraget.

## Innlagte spurter

### Grønn trøye

**1. mellomsprint** i Villefranche d'Albigeois (13 km)

**2. mellomsprint** i Le Massegros (138 km)

### Klatretrøye

**[[Côte de la Béssède]]** Kategori 4 (53 km)

**[[Côte de Raujolles]]** Kategori 3 (99 km)

**[[Côte de Boyne]]** Kategori 2 (131,5 km)

**[[Côte de Chabrits]]** Kategori 3 (180 km)

**[[Côte de la Croix-Neuve]]** Kategori 2 (187,5 km)

## Eksterne lenker
* Etappebeskrivelse og recap på cyclingnews.com
Sandhaug

**Sandhaug** er en stor betjent turisthytte på Hardangervidda med hele 80 sengeplasser. I påske- og sommersesongen er hytta betjent, ellers har den et eget selvbetjeningskvarter med 32 senger. Når hytta er selvbtjent er den låst med DNT-standardnøkkel, men i visse perioder av året er den helt avlåst. Opplysninger om dette finnes på internettsiden for hytta. 

Sandhaug ligger ved innsjøen Nordmannslågen og er del av det merkede rutenettet på Hardangervidda. På hytta serveres det mat i henhold til lokale mattradisjoner.

## Eksterne lenker
* Den Norske Turistforening ''Sandhaug''
Aversa

**Aversa** er en bykommune i provinsen Caserta i regionen Campania i Italia. Den ligger cirka 5&nbsp;km nord for Napoli. Den var det første normanniske grevskapet i middelhavsområdet. Den er et senter i landbruksdistriktet *Agro Aversano*, som produserer vin og ost, kjent for *buffalo mozzarella*. Det var 53324 innbyggere i henhold til folketellingen i 2013.

## Referanser


## Eksterne lenker
* 
* Aversa, *Mapquest*
Peel (bilmerke)

**Peel** var et britisk bilmerke, eid av Peel Engineering Company på Isle of Man. De produserte mikrobiler på 1960-tallet, og er mest kjent for P50, den minste bilen som noensinne har vært i serieproduksjon.

Disse mikrobilene er de eneste bilene som noen gang har blitt bygget på Man. Produksjonen opphørte i 1965.

## Modeller
*Peel Trident
*Peel P50

## Eksterne lenker
* 
* Mircorcarmuseum.com om Trident (engelsk)
Irans øverste leder

**Irans øverste leder** (&#1608;&#1604;&#1740; &#1601;&#1602;&#1740;&#1607; eller &#1585;&#1607;&#1576;&#1585;, *rahbar*, på persisk) er et embete etablert i grunnloven til Den islamske republikken Iran som den sentrale politiske og religiøse autoriteten i nasjonen. Den øverste leder utnevner og avsetter ledende personer i rettsvesenet, militæret og i religionsvesenet. Den øverste leder er øverstkommanderende for de væpnede styrkene og regulerer relasjonen mellom de tre grenene av de militære styrkene. Mens den øverste lederen er statssjef, utfører Irans president mange av de vanlige rollene for en statssjef, som å utnevne ambassadører, og presidenten er også regjeringssjef. Presidenten er valgt av borgerne ved alminnelig stemmerett. Presidenten og den øverste leder har delvis overlappende ansvarsområder noe som har ledet til en viss tautrekking og fastslåste situasjoner. Spørsmålet om hvordan den øverste leder og presidenten passer med de teoretiske definisjonene av statssjef er vanskelig, men den øverste lederen er, som tittelen antyder, øverst.

Siden etableringen av Den islamske republikken Iran, har landet hatt tre øverste ledere:
* ayatollah Ruhollah Khomeini (1979–1989)
* ayatollah Ali Khamenei (1989–2026)
* Mojtaba Khamenei (2026– )

Den øverste lederen velges av ekspertrådet og sitter resten av livet, selv om han teoretisk kan bli avsatt av det samme rådet. Khamenei ble valgt med 60 mot 14 stemmer. Khamenei manglet Khomeinis karisma og personlige autoritet. Den øverste leder baserer sin legitimitet på *velayat-e faghih*. Selv om medlemmene av ekspertrådet blir valgt i offentlige valg, må vokterrådet (som er oppnevnt av den øverste lederen) godkjenne kandidatene før valget, derfor er ikke prosessen helt demokratisk. Kandidatene må være medlemmer av det sjiamuslimske presteskapet. Ayatollah Khomeini er spesifikt nevnt i grunnloven som den første øverste leder godkjent av iranerne, men han ble ikke valgt til posten av folket.

USA og Israel innledet 28. februar 2026 luftangrep mot Iran inkludert Teheran. Satelittfoto viser at lederens tilholdssted fikk store skader i angrepet, hvor Ali Khamenei ble drept. Etter hans død 28. februar 2026 ledet et interimråd med Alireza Arafi, medlem av Vokterrådet, president Masoud Pezeshkian og sjefen for rettsvesenet, Gholam-Hossein Mohseni-Eje'i landet inntil ny leder ble valgt. 8. mars ble det gjort kjent at Khameneis nest eldste sønn, Mojtaba Khamenei, hadde blitt valgt som ny øverste leder for Iran.

## Liste over øverste ledere

## Referanser


## Eksterne lenker
*
University College Hospital

**University College Hospital** er et offentlig sykehus i London, assosiert med University College London (UCL), et college i University of London.

Det ble grunnlagt i 1834, åtte år etter UCL, under navnet North London Hospital.

## Eksterne lenker
* Hjemmeside
Mitú

**Mitú** er hovedstad i provinsen Vaupés som ligger sør i Colombia.

## Eksterne lenker
* Mitú, faktaside med bilde (spansk)
Kirsebær

**Kirsebær** eller **surkirsebær** *(Prunus cerasus)* er en art i kirsebærslekten som er kjent for sine saftige steinfrukter. I samme slekt finner man også hegg (*P.&nbsp;padus*), morell (*P.&nbsp;avium*) og en rekke andre steinfrukter.

## Beskrivelse
Den er en løvfellende busk eller lite tre og blir 1–10 m høy, altså mye lavere enn morell. Den har mange rotskudd og danner ofte tette kratt. Bladene er 5–10 cm lange og fint enkelttannete. Ved basis av bladet sitter to røde kjertler som er ekstraflorale nektarier. Blomstringstiden er i mai, og de hvite blomstene sitter 2–4 sammen. Frukten er 1,5–2 cm i diameter, mørkerød og syrlig.

Kirsebær er allotetraploid med 2n&nbsp;=&nbsp;32 kromosomer. Det antas at den er en naturlig hybrid mellom morell og dvergkirsebær (*P.&nbsp;fruticosa*) som har oppstått der de to artene vokser sammen i sørøstlige Europa eller sørvestlige Asia. Den er vanlig dyrket og forvillet i Europa nordover til Norge og Finland.

I Norge finnes kirsebær forvillet mange steder i innlandet til Gran og Østre Toten og langs kysten til Nordland. I Norsk svarteliste 2012 var kirsebær vurdert til *høy risko* på grunn av at den kan fortrenge andre arter, og fordi den kan forstyrre balansen mellom stedegne planter med saftige frukter og fuglene som utnytter og sprer dem. I Fremmedartslista 2023 er kirsebær vurdert til *potensielt høy risiko* på grunn av stort invasjonspotensial og ingen kjent økologisk effekt.

## Nytte
Kirsebær som dyrkes for bærene, omfatter to arter: søtkirsebær, som i Norge blir kalt for moreller, og surkirsebær, som vi her kaller kirsebær. Det finnes en rekke sorter av begge artene. Det finnes også en krysning av de to artene, hybridkirsebær (*P.*&nbsp;×&nbsp;*gondouinii*), med flere sorter. Kirsebær som dyrkes for blomstringen, tilhører som regel andre arter, for eksempel japankirsebær (*P.&nbsp;serrulata*).

I Norge kan kirsebær dyrkes til Nordland. Sorter med lys farge og fargeløs saft kalles amareller (var. *cerasus*), og sorter med mørk farge og farget saft kalles moreller (var. *austera*). Den siste gruppen må ikke forveksles med søtkirsebær. Populære amareller i Norge er 'Frosta' og 'Stora Klarbär', og de vanligste morellene er 'Fanal', 'Ostheimer' og 'Skyggemorell'. Amarellene har god motstandskraft mot soppsykdommen *Monilinia*, mens morellene rammes. 'Ostheimer' må pollineres av andre sorter, men de andre er selvfertile.

Kirsebæret er i motsetning til morellen (søtkirsebæret) ikke spesielt søtt og har en bitrere smak. Amarellene er litt søtere enn morellene, men ingen av sortene er godt egnet til å spise rett fra treet. Kirsebær brukes i saft, syltetøy, kompott og likører. I Norge dyrkes det mest kirsebær i Buskerud. Den totale produksjonen av kirsebær var i 2009 på 357 tonn. Til sammenligning ble det dyrket 960 tonn moreller og 13&nbsp;769 tonn epler.

## Bilder

Prunus cerasus Montmorency tree bark 14.jpg|Bark
Prunus cerasus 1.jpg|Blomster
Prunus cerasus 2429.JPG|Blad
Black Che.jpg|Frukt
Fil:Andrena (female) - Prunus cerasus - Keila.jpg|Kirsebærblomst med sandbie


## Referanser




## Eksterne lenker
*
Vittorio Veneto

**Vittorio Veneto** (tidligere ** Vittorio**) er en by i det nordøstlige Italia, i provinsen Treviso og regionen Veneto. Byen har 29&nbsp;175 innbyggere (2001).

Byen ** Vittorio ** ble dannet 27. september 1866, ved sammenslagning av byene Ceneda (i sør) og Serravalle (i nord). *Serravalle* er sentrum i den nye byen og er en middelalderby med hus fra 1500-tallet, har en katedral fra 1755. Også *Ceneda* har en gammel kirke, en katedral fra 1700-tallet.

Den forente nye byen ble oppkalt etter Italias konge Viktor Emmanuel II. Etter første verdenskrig ble regionsnavnet *Veneto* tilføyd.

Vittorio Veneto var en viktig krigsskueplass ved Italiafronten under første verdenskrig. Det var her Italia i 1918 vant det avgjørende slaget mot Østerrike-Ungarn. Seieren førte til en våpenstillstandsavtale i Villa Giusti ved Padova 4. november 1918. I Italia ble slaget omtalt som «Italias Verdun».

## Referanser


## Eksterne lenker
*
Viterbo

** Viterbo ** er hovedstaden i provinsen Viterbo i regionen Lazio i det sentrale Italia, og har ca. 60&nbsp;000 innbyggere. Romerne erobret denne opprinnelig etruskiske byen ca. 310 f.Kr.. Den ble en av de langobardiske toskanske byer i 774, men ble skjenket til de pavelige stater av Matilde av Toscana på 1000-tallet. I 1193 fikk den sin egen biskop.

Det tysk-romerske rike og Kirkestaten stred om overherredømmet frem til det ble avgjort i pavenes favør i 1396. Etter 1257 var Viterbo i flere perioder pavens residensby. Da pavene slo seg ned i Avignon i 1309 oppstod det igjen strid om Viterbo, som samtidig avtok i betydning. Pavepalasset i byen (bygd 1257-66) var åsted for en rekke pavevalg; det første var det første egentlige konklave som tok til etter pave Klemens IVs død i 1278. Da de 17 kardinalene etter to år ennå ikke hadde kommet til noen enighet om hvem den neste pave skulle bli, fjernet byens borgere taket på palasset og reduserte bespisningen av kardinalelektorene til brød og vann for å fremtvinge en avklaring.

Nesten 70 prosent av byen ble ødelagt under annen verdenskrig.
## Referanser


## Eksterne lenker
*
Matterhorn

**Matterhorn** (italiensk: *Monte Cervino*) er et fjell på  moh som ligger i Alpene på grensen mellom Sveits og Italia.

Matterhorn ble for første gang besteget den 14. juli 1865 av briten Edward Whymper. Hans ekspedisjon besto av syv personer. De nådde alle toppen, men på vei ned gikk det galt. Fire personer døde. Matterhorn var inntil da det siste av de virkelige store og kjente fjellene i Alpene som var ubesteget.

Første nordmenn på Matterhorn var trolig Sverre og Magne Poulsen i 1920.

Nærmeste større sted er Zermatt, nordøst for Matterhorn. Klein Matterhorn på 3 883 meter over havet ligger 6 km syd-øst for Matterhorn.

Matterhorn har også gitt form til sjokoladen Toblerone.

## Galleri

Zermatt and Matterhorn.jpg|Sett fra Zermatt
Matterhorn-EastAndNorthside-viewedFromZermatt.jpg|Øst og nord, sett fra Zermatt
Matterhorn-SouthSide-viewedFromSkiRegionBreuilCervinia.jpg|Sørsiden, sett fra Skigebiet Breuil-Cervinia
Matterhorn-mostlyEastSide-viewedFromRothorn.jpg|Øst og nord, sett fra Rothorn 


## Referanser


## Eksterne lenker
* 
* Matterhorn on Summitpost
Marcos Serrano

**Marcos Antonio Serrano Rodríguez** (født 9. august 1972 i Pontevedra) er en spansk tidligere profesjonell syklist.

Serrano begynte som proff i 1993 i det spanske laget Kelme. I 1999 gikk han til Once-Eroski, som byttet navn til Liberty Seguros, og som deretter ble overtatt av Astana Team. I 2007-sesongen syklet han for Karpin Galicia.

Serrano ble regnet som en god etapperittsyklist, og vant i 1999 både Vuelta a Castilla y León (2001) og Volta a Galicia. Med seieren i Milano-Torino i 2004 lyktes det ham endelig å vinne et av de klassiske endagersrittene.

Serrano har deltatt i Tour de France sju ganger, og hans største suksess er seieren på 18. etappe i Tour de France 2005.

Serrano var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

## Referanser


## Eksterne lenker
* 
* Profil hos Karpin Galicia
*
Uberto Gambara

**Uberto Gambara **(1489–1549) var en italiensk katolsk kardinal. Han var nuntius i Portugal og senere i Frankrike og i England.

I desember 1527 var det han som overbragte til paven kardinal Thomas Wolsey forgjeves ønske om å bli bemyndiget til å avgjøre nullitetssaken mellom kong Henrik VIII av England og dronning Katarina av Aragón – Wolsey ønsket å ugyldiggjøre ekteskapet slik at kongen fikk gifte seg med Anne Boleyn.

Da pave Klemens VII var de keiserlige styrkes fange i 1527, dro Gambara til Paris for å be om militær bistand for å få ham befridd.

Han ble biskop av Tortona i 1528, og generalvikar i Roma i 1539.

Han ble utnevnt til kardinal av pave Paul III den 9. desember 1539.

Han var onkel til kardinal Gianfrancesco Gàmbara (kreert 1561).

## Referanser


## Eksterne lenker
* Biografi på The Cardinals of the Holy Roman Church
Antoine Sanguin de Meudon

** Antoine Sanguin de Meudon ** (født i 1502 i Picardie i Frankrike, død 25. november 1559 i Paris) var en av den katolske kirkes kardinaler. Han var biskop av Orléans 1533&ndash;1550, og akkumulerte også bispestolen Limoges og erkebispestolen Toulouse.

Han ble utnevnt til kardinal av pave Paul III den 9. desember 1539.

Han var onkel til Anne de Pisseleu d'Heilly, hertuginnen av Etampes, som var kong Frans I av Frankrikes elskerinne og som fremmet Pierres kirkelige karriere.

## Referanser
Pierre de la Baume

**Pierre de la Baume** (født 1477 i Frankrike, død 4. mai 1544 i Arbois) var en av den katolske kirkes kardinaler. Han var biskop av Genève fra 1522, men ble to ganger utvist av sine fiender kalvinistene, som kom til makt der. I 1541 ble han erkebiskop av Besançon. Han var en av keiser Karl Vs ministre og rådgivere.

Han ble utnevnt til kardinal av pave Paul III den 9. desember 1539.

Han var onkel til kardinal Claude de la Baume (kreert 1578).

## Referanser


## Eksterne lenker
* Biografi på The Cardinals of the Holy Roman Church
Granada (Meta)

**Granada** er en kommune og by vest i provinsen (Departamento del) Meta, Colombia. Kommunen har areal 350&nbsp;km² og 50&nbsp;837 innbyggere og befinner seg på koordinatene 3° 26" nordlig bredde og 73° 43" vestlig lengde og mellom 372 og 410 meter over havet. Døgnmiddeltemperaturen over året ligger mellom 24&nbsp;°C og 25,6&nbsp;°C. Årlig nedbør ligger mellom 2&nbsp;400 og 2&nbsp;800&nbsp;mm,  Byen ligger 180&nbsp;km langs vei fra hovedstaden Bogotá og 80&nbsp;km fra provinshovedstaden Villavicencio.
Federico Fregóso

**  Federico Fregóso ** (født ca. 1480 i Genova i Italia, død 11. november 1541 i Gubbio) var en av den katolske kirkes kardinaler. Han ble utnevnt til erkebiskop av Salerno i 1507, men den spanske konge nektet å godta det. Da ble han dessuten i stedet biskop av Gubbio året etter, skjønt han fortsatte å bo i Genova, der hans slekt var blant makthaverne.

I 1510 kom Adornislekten til makt i byen, og Fregoso måtte flykte til Roma. Men tre år etter, i 1513, kunne hans familie igjen vende tilbake. Hans bror ble doge, mens Federico selv ble hærsjef.  I 1522, da keiser Karl V beleiret Genova, deltok Federico under forsvaret og ble såret. De spanske styrkene klarte å erobre byen, og Federico flyktet på et fransk skip. Kong Frans I av Frankrike tok varmt imot ham og gav ham abbediet St. Benignus ved  Dijon. Der egnet han seg til studiet av gresk og hebraisk. Men han røk uklar med munkene, og vendte tilbake til Italia. I 1529 frasa han seg formelt erkebispestolen Salerno.

Han ble utnevnt til kardinal av pave Paul III den 9. desember 1539.

## Referanser


## Eksterne lenker
* Biografi på The Cardinals of the Holy Roman Church
Bjørnsonhuset

**Bjørnsonhuset** er et kombinert kulturhus og konferansesenter i Molde. Huset ligger i tilknytning til og deler lobby med Seilet hotell, og ble åpnet sammen med dette 11. oktober 2002. Bygningen er tegnet av Kjell Kosberg, og grunnsteinen ble lagt av prinsesse Märtha Louise den 5. august 2001.

Salen i Bjørnsonhuset har et flyttbart amfi og en fleksibel scene. Selve amfiet har plass til 772 tilskuere, men uten amfi eller med ekstra seter foran, kan det gjøres plass til enda flere i salen, som også kan deles inn i opptil tre mindre lokaler dersom det er behov for det. Fra 2003 erstattet Bjørnsonhuset Idrettens hus som scene under Moldejazz.

Byggingen var finansiert som et spleiselag mellom 22 bedrifter i Molde-området og Molde kommune.

## Kilder

* «Om Bjørnsonhuset», fra nettsidene til Molde kommune
Andrej Kasjetsjkin

**Andrej Kasjetsjkin** (født 1980) er en kasakhstansk syklist.

Kasjetsjkin ble profesjonell i 2001, og gikk i 2004 til Crédit Agricole. Etter to sesonger der gikk han til Astana Team. Under Tour de France 2005 stod Kasjetsjkin frem som en god klatrer, og kom på andreplass i ungdomskonkurransen.  I 2006-sesongen vant han en etappe og kom  på tredjeplass sammenlagt i Vuelta a España. Han ble også nummer tre sammenlagt i Deutschland-Tour.

Den 8. august 2007 ble det kjent at Kasjetsjkin hadde avlagt en positiv prøve på bloddoping. Testen skal ha blitt tatt på en uanmeldt dopingkontroll den 1. august. 31. august ble det bekreftet at også B-prøven var positiv, og han ble sparket fra laget.

I juni 2010 skrev han under for Lampre-Farnese Vini etter å ha deltatt i ett ritt etter utestengelsen, temporittet under VM i 2009. I august 2011 brøt han kontrakten for å gå tilbake til Astana.

## Meritter

;2000
:Sammenlagt, Triptyque des Barrages
;2001
:La Côte Picarde U23
;2004
:Sammenlagt, Sachsen Tour
:GP de Fourmies
;2006
:6. etappe, Paris-Nice
: Nasjonal Mester Landevei
:18. etappe, Vuelta a España
:3.-plass sammenlagt, Tyskland rundt

## Referanser


## Eksterne lenker
* 
*
Waco

**Waco** er hovedstaden i McLennan County i Texas i USA. Ved folketelling i 2010 hadde byen et innbyggertall på 124&nbsp;805.

Elven Brazos renner gjennom Waco.

## Historie
Før de hvite slo seg ned, bodde en gruppe av indianerstammen wichita, bare kalt «waco» eller «hueco», i det som er dagens sentrum i Waco. Som så mange andre steder i Nord-Amerika, ble indianerne drevet ut av hvite kolonister etter trussel om maktbruk.

I 1845 ble Baylor University grunnlagt i Independence i Texas, hvilket gjør det til den eldste institusjonen for høyere utdanning i Texas. Universitetet flyttet til Waco i 1886 og ble slått sammen med Waco University.

I 1885 ble brusen Dr Pepper oppfunnet i en dagligvarehandel i Waco.

19. april 1993 endte en konflikt mellom føderale agenter og sekten Branch Davidians i en brann som ødela sektens anlegg på Mount Carmel utenfor Waco by. 75 personer gikk med i flammene.

## Referanser


## Eksterne lenker
*
Bartolomeo Guidiccioni

**Bartolomeo Guidiccioni** (født 1470 i Lucca i Italia, død 4. november 1549 i Roma) var en av den katolske kirkes kardinaler. Han ble utnevnt til biskop av Teramo i 1539, og senere til vikar for Roma.

Han ble utnevnt til kardinal av pave Paul III den 9. desember 1539.

Som medlem av kommisjonen som skulle gi paven råd om jesuittordenen frarådet han at denne ordenen, og forsåvidt andre nye ordener, skulle opprettes. Men da paven likevel tillot jesuittene, ble han en sterk støtte for dem. I 1540 ble han medlem av en kommisjon for reformen av den romerske kurie, og senere ble han medlem også av andre reformkommisjoner, og fikk sentrale kurieverv.

I 1546 ble han utnevnt til erkebiskop av Lucca.
## Episkopalgenealogi
Hans episkopalgenealogi er:
* Biskop Andrea Novelli (?-1513)
* Kardinal Giovanni Stefano Ferrero (1474-1510) *bispeviet 1500
* Kardinal Bonifacio Ferrero (1476-1543) *1505
* Kardinal Rodolfo Pio di Carpi (1500-1564) *1531
* Kardinal *Bartolomeo Guidiccioni* (1470-1549) *1546
## Referanser


## Eksterne lenker
* Biografi på The Cardinals of the Holy Roman Church
Pierpaolo Parisio

** Pierpaolo Parisio** (født ca. 1473 i Cosenza, død 11. mai 1545 i Roma) var en av den katolske kirkes kardinaler. Han ble utnevnt til biskop av Anglona & Tursi i 1528, og ti år senere forflyttet til Nusco.

Han ble utnevnt til kardinal av pave Paul III den 9. desember 1539, med *[[Santa Balbina all'Aventino]]* som tittelkirke.

Sammen med kardinalene Reginald Pole og Giovanni Morone ble han president for Tridentinerkonsilet 1. november 1542. Det lave antallet fremmøtte delegater førte til at konsilet ble suspendert den 6. juli 1543, og det ble ikke gjeninnkalt før etter Parisios død.

## Referanser


## Eksterne lenker
* Biografi på The Cardinals of the Holy Roman Church
Cosenza

**Cosenza** er hovedstaden i provinsen Cosenza i regionen Calabria i det sørlige Italia, og har ca. 71&nbsp;000 innbyggere.

Cosenza ble grunnlagt av bruttiene (Bruttii), og erobret av romerne i 204 f.Kr. 
## Referanser


## Eksterne lenker
*
Tursi

**Tursi** er en gammel liten by med  innbyggere i provinsen Matera i regionen Basilicata i det sørlige Italia.

## Referanser


## Eksterne lenker
*
Nusco

** Nusco ** er en liten og gammel italiensk by med  innbyggere (2013) i provinsen Avellino i regionen Campania i Italia.

## Referanser


## Eksterne lenker
*